cyanic-selkie/wikianc huggingface dataset:
Pirttijärvi (Jämsä, Eväjärvi)
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Eväjärven valuma-alueeseen (35.723) se kuuluu. Järven vedenpinnan korkeus on 130,8 metriä mpy. Järven läpi virtaa Kuusjärvestä Myllyojana alkava puro, joka käy ensin Särkijärvessä ennen kuin se laskee Pirttijärveen, ja jatkaa sitten 200 metrin päähän Vekuriin. Vesireitti päätyy Eväjärveen, joka on valuma-alueen pääjärvi.
Marian, Again
Juoni
Perheenisä Chris Bevan kaupungilla ollessaan uskoo nähneensä entisen tyttöystävänsä Marianin, joka katosi selittämättömästi 15 vuotta sitten. Kun Chris tapaa Marianin, tämä käyttäytyy kuin ei olisi koskaan nähnytkään häntä. Chris päättää selvittää, mitä Marianille on kaikkien näiden vuosien aikana tapahtunut.
Voimamiesten Saarijärvi Open
Voimamiesten Saarijärvi Open -kilpailuiden mitalistit
2. Juhani Pakkala
3. Juan Carlos Heredia Cortés
Leväsukarapu
Leväsukarapu (Caridina multidentata, ent. Caridina japonica) on vihertävä katkarapulaji. Sen eturaajoissa ei ole saksia, kuten varsinaisilla katkaravuilla, vaan pienehköt sukaskimput. Se on erittäin suosittu makeavesi-akvaarion levänsyöjä-äyriäinen, koska se ei lisäänny makean veden akvaarioissa lainkaan ja se jättää kalat ja kasvit rauhaan.
Roger Waters
George Roger Waters (s. 6. syyskuuta 1943 Great Bookham, Surrey) on englantilainen muusikko ja lauluntekijä.
Waters on tunnetuin urastaan Pink Floydin basistina, laulajana ja lauluntekijänä vuosina 1965–1985. Tämän jälkeen hän ryhtyi jo lähes neljä vuosikymmentä kestäneelle soolouralleen.
Heetin kieli
Kirjoitusjärjestelmä
Nuolenpääkirjoitus lainattiin heetin naapurikielistä. Kirjoitusjärjestelmä ei sovi kovinkaan hyvin heetin kirjoittamiseen, mikä on johtanut siihen, että heetin tarkkaa ääntämystä ei voi päätellä tyhjentävästi. Esimerkkejä asioista, jotka tuottivat ongelmia heetin kirjoittamisessa nuolenpääkirjoituksella, ovat mm.:
Ænima
Albumi omistettiin vuonna 1994 kuolleelle amerikkalaiselle koomikolle Bill Hicksille, mikä näkyi kappaleissa ja albumin kansitaiteessa. Viimeisen raidan "Third Eye" intro sisältää sampleja Hicksin stand-up -komiikasta. Rumpali Danny Carey on kertonut kappaleen "Eulogy" aiheeksi skientologian perustaja L. Ron Hubbardin, joka esiintyy myös kappaleen "Ænema" sanoituksissa.
Alan
Nimi on ollut käytössä Bretagnessa jo 500-luvulla. Sen alkuperästä ei ole varmaa tietoa, mutta mahdollisesti se johtuu bretonin kielen pientä kiveä taikka kaunista tai komeaa tarkoittavasta sanasta. Toinen mahdollisuus on, että se johtuu iranilaisperäisen, Eurooppaan 300- ja 400-luvuilla vaeltaneen alaanien heimon nimestä. Nimen muunnelmia muissa kielissä ovat ranskalainen Alain ja Suomessakin esiintyvä Allan.
Jyväskylän maalaiskunta
Historia
Maalaiskunnan rajat muuttuivat poikkeuksellisen monta kertaa. Maalaiskunta joutui monta kertaa luovuttamaan alueitaan Jyväskylän kaupungille. Suurimmat kunnanosaliitokset Jyväskylän maalaiskunnasta kaupunkiin tapahtuivat vuosina 1914, 1941, 1948 ja 1965. Ennen vuotta 1965 se ympäröi Jyväskylän kaupungin kokonaan, kuten monet muutkin maalaiskunta-nimiset kunnat lähikaupunkiaan. Vuoden 1965 liitoksesta lähtien maalaiskunta reunusti kaupunkia hevosenkenkämäisesti ja oli sangen erikoisen muotoinen, koska se koostui kahdesta samaa kokoluokkaa olleesta lohkosta ja niiden välisestä hyvin kapeasta käytävästä. Vuonna 1910 perustettu Toivakan kunta sai pääosan alueestaan Jyväskylän maalaiskunnasta. Toisaalta Laukaan kunnasta liitettiin myöhemmin alueita maalaiskuntaan.
Maantiede
Jyväskylän maalaiskunta sijaitsi Sisä-Suomen reunamuodostuman kohdalla, joten maasto on enimmäkseen epätasaista ja mäkistä, vaikkakaan ei erityisen korkeaa. Suomen toiseksi suurimman järven Päijänteen pohjoispää on kunnan alueella, samoin suuri osa Leppävedestä. Näiden kahden järven välillä olevan Vaajakosken putouskorkeus on 2,5 metriä.
Jyväskylän maalaiskunta oli, kun kaupunkeja ei otettu lukuun, väkiluvultaan Suomen suurin kunta, kunnes Nurmijärvi ja Tuusula ohittivat sen.
William Anthony Hughes
13. huhtikuuta 1979 Hughes sai nimityksen Covingtonin hiippakunnan piispaksi, jonka virkaan hänet asetettiin 8. toukokuuta. Hän jäi eläkkeelle 4. heinäkuuta 1995.
Arthur McIntyre
McIntyre oli vuonna 1958 Wisdenin vuoden kriketinpelaaja. Hän oli toisen maailmansodan veteraani.
Sukunimi
Sukunimet eri kulttuureissa
Sukunimiä ei edelleenkään käytetä kaikkialla, kuten Tiibetissä, Jaavassa ja Islannissa. Perinteisesti islantilaisilla on vain etunimi ja sen lisäksi patronyyminimi, Kuuluisia sukunimettömiä henkilöitä ovat muiden muassa Indonesian entiset johtajat Suharto ja Sukarno.
Yhdysvaltojen mustien sukunimet
Ottaessaan sukunimiä vapautetut orjat suosivat myös Yhdysvaltojen presidenttien nimiä, esimerkiksi Jefferson ja Washington.
Arizona Coyotes
Seuran maskotti on kojootti nimeltä Howler.
Kotihalli
Tammikuussa 2022 uutisoitiin, että Arizona Coyotes on muuttamassa kaudelle 2022–2023 paikallisen yliopistojoukkueen syksyllä 2022 valmistuvalle areenalle jonka yleisökapasiteetti on 5 000 henkeä.
IsoKarhu
IsoKarhu on Porin keskustassa Yrjönkadun varrella sijaitseva Cityconin omistama kauppakeskus, joka on avattu vuonna 1991.
Unesco
Maailmanperintö
Maailmanperintöluetteloon pääseminen edellyttää kulttuuriperintökohteelta, että se on inhimillisen luovuuden mestariteos tai poikkeuksellisen merkittävä todiste olemassa olevasta tai jo hävinneestä kulttuurista. Luonnonperintökohde voi kertoa maapallon historian tärkeästä kehitysvaiheesta tai olla esimerkki käynnissä olevasta ekologisesta tai biologisesta muutoksesta. Se voi edustaa poikkeuksellisen kaunista maisemaa tai olla uhanalaisen eläinlajin tyyssija.
Kuujärvi
Liikenne, talous ja palvelut
Kunnassa toimii karjatiloja, sahalaitoksia, lohenkasvattamoja ja metsänhoitoalueen konttori. Keskuskylän palveluihin kuuluvat lastentarha, koulu, kulttuuritalo, pieni poliklinikka, posti ja kaksi kauppaa. Kylässä on kirkko.
Pekka Mömmö
Perhe
Mömmön puoliso oli Aina Hedvig Väänänen (1884−1962), jonka kanssa hän avioitui vuonna 1904. Pariskunnalla oli kaksi lasta.
Níkos Kosténoglou
Ura pelaajana
Kosténoglou aloitti uransa Xanthissa puolustajana vuonna 1989. Hän edusti seuraa viiden kauden ajan Kreikan Superliigassa ja nousi liigan johtavien puolustajien joukkoon. Vuonna 1994 hän siirtyi suurseura AEK Ateenaan. Seura oli voittanut liigamestaruuden juuri edellisellä kaudella, mutta ei pystynyt uusimaan sitä Kosténogloun pitkän 11-vuotisen seurauran aikana. Kreikan cupissa puolustaja pääsi juhlimaan mestaruutta neljään otteeseen.
Juva
Liikenne
Lähimmät rautatieasemat sijaitsevat noin 40 kilometrin päässä Mikkelissä ja 50 kilometrin päässä Mikkelin Haukivuorella sekä 50 kilometrin päässä Varkaudessa.
Níkos Kosténoglou
Ura valmentajana
Syyskuun lopussa 2012 Kosténoglousta tuli Skoda Xanthin päävalmentaja. Hän valmensi seuraa vain pari kuukautta, kunnes sai huonojen esitysen vuoksi joulukuun puolivälissä potkut.
Porkka
Porkka-nimisiä kuuluisia henkilöitä:
Apache OpenOffice
Arkikielessä ohjelmiston nimi lyhenee usein muotoon OpenOffice, mutta tämä on toisen tuotteen tavaramerkki, joten ohjelmiston virallinen nimi on OpenOffice.org. Koko ohjelmistosta käytetään nimeä OpenOffice.org Application, tai se nimetään versionsa mukaan, esimerkiksi OpenOffice.org 3.3. Joskus käytetään myös lyhenteitä OOo, OO tai ooo.
Historia
Oracle lahjoitti kokonaisuudessaan OpenOffice.orgin vuonna 2011 Apache Software Foundationille. Joulukuussa 2011 Apache Software Foundation ilmoitti, että projektin nimeksi vaihtuu Apache OpenOffice.
Ominaisuudet
OpenOfficen.orgin vahvuus on XML:ään perustuva avoin tiedostoformaatti. Ohjelma on lähes täysin Microsoft Office -yhteensopiva; käyttäjä voi avata ja tallentaa muun muassa .doc, .xls ja .ppt-muotoisia tiedostoja. 1.1-versiossa tuli mukaan mahdollisuus tallentaa tiedostoja suoraan PDF-muotoon. Tuki OpenDocumentille tuli mukaan versiossa 2.0, mutta jo 1.1.5 osaa lukea OpenDocument-tiedostoja.
Equipment Identity Register
Equipment Identity Register (EIR) on tietokanta, johon verkko-operaattori tallentaa IMEI-koodit.
Albert Riera
Ura
Espanjan maajoukkueessa Riera teki ensiesiintymisensä 13. lokakuuta 2007 Tanskaa vastaan pelatussa EM-karsintaottelussa, jossa syntyi myös maajoukkueuran ensimmäinen maali. Kesän 2008 EM-kilpailuihin Rieraa ei valittu, mutta hän palasi joukkueen kokoonpanoon syksyllä 2008 alkaneissa MM-karsinnoissa.
Taranton maakunta
Taranton maakunta on yksi Italian maakunnista. Se sijaitsee Apulian alueella Italian eteläosissa.
Islamin suuntaukset
Islamin yhtenäisyys ilmenee myös kansanuskon tasolla, missä islamin perusopinkappaleet ja šarian tärkeimmät velvoitteet saavat laajan kannatuksen kaikkialla muslimimaailmassa. Islamiin sisältyy voimakas ihanne yhteisen uskon jakavasta muslimien yhteisöstä (umma). Melkein kaikissa islamilaisissa maissa yli puolet muslimeista katsookin, että on vain yksi oikea tapa tulkita islamia.
Šiialaisuus
Huomattava ero on kysymys maallisen ja uskonnollisen vallan suhteesta. Sunnalaisuuteen kuuluu oppi uskovien komentajasta, yhdestä kalifista, jolla ei kuitenkaan ole uskonnollista valtaa. Šiialaisuudessa sekä maallinen että uskonnollinen valta kuuluu samalle henkilölle eli imaamille. Nykyisin imaami on kuitenkin kätkeytynyt. Uskonnollista ja maallista auktoriteettia koskeva ero ilmenee siinä, että šiialaisuudessa korostetaan Muhammedin oikeutettuina seuraajina Muhammedin ottopoikaa Ali ibn Abi Talibia ja hänen jälkeensä Alin poikaa ja Muhammedin tyttärenpoikaa Husain ibn Alia. Šiiat viettävät hänen muistokseen Ašura-juhlaa, joka on šiiojen tärkein vuosittainen merkkipäivä. Alista alkava imaamien ketju on niin merkittävä, että maininta Alista on lisätty šiialaiseen uskontunnustukseen.
Koraanifundamentalismi
Koraani-fundamentalismi tarkoittaa vain Koraaniin nojaavaa näkemystä islamista. Se syntyi 1800- ja 1900-lukujen välissä Intiassa ja Egyptissä uudistamaan islamia. Näkemys sai alkunsa ainakin osittain länsimaissa, kun historiallis-kriittiset tutkimukset asettivat kyseenalaiseksi hadith perimätietokokoelmien aitouden. Hadith-kokoelmat muodostavat yhdessä Koraanin kanssa Profeetan elämäntavan eli sunnan, jonka ortodoksiseen jäljittämiseen perustuu islamin pääsuuntaus sunnalaisuus.
Demons and Wizards
Kappaleista
Aloituskappaleena toimii singlenäkin julkaistu folk-tyylinen balladi ”The Wizard”. Sen on säveltänyt kosketinsoittaja-kitaristi sekä yhtyeessä lyhyen aikaa ollut basisti Mark Clarke, joka myös laulaa kappaleessa. Yhtyeen kitaristi Mick Box on kertonut yhtyeen kirjoittaneen kappaleen ollessaan matkalla eräälle keikalle. ”The Wizardia” seuraa nopeatempoinen ”Traveller in Time”, jonka sanoituksissa kerrotaan aikamatkailijasta. Kappale rakentuu pitkälti wah wah- pedaaliin. ”Traveller in Timea” seuraa suoraviivainen ”Easy Livin'”, josta tuli hitti monissa Euroopan maissa. Kappale on ollut sen julkaisusta lähtien mukana yhtyeen keikoilla. Kappaleen sanoituksissa kerrotaan ”helposta elämästä”.
Kaupallinen vastaanotto
Brittilistalla levy oli parhaimmillaan sijalla 20 ja Yhdysvalloissa 23. Suomessa Demons and Wizards muodostui menestysalbumiksi ja se pysyi listaykkösenä neljätoista viikkoa.
Muumi ja vaarallinen juhannus
Animaatiosarjan kuvamateriaali on restauroitu täysin elokuvaa varten. Käsikirjoitus ja dialogi on tehty Suomessa alusta alkaen. Alkuperäisessä animaatiosarjassa ei ollut lainkaan dialogia. Animaatiosarjan oikeudet olivat pitkään epäselviä, kunnes suomalainen tuottaja Tom Carpelan ja Filmkompaniet Alpha onnistuivat saamaan sarjan kaikki elokuvaoikeudet itselleen.
Puku
Pukukankaat
Parhaana materiaalina puvulle pidetään villaa, tosin monet nykypäivän sarjavalmisteisista puvuista ovat erilaisia villan, puuvillan ja polyesterin sekoituksia. Paras materiaali on kampavillalanka, ja kalliimmat kankaat on kudottu yleensä pitkäkuituisemmasta villasta kuin halvemmat, jolloin ne ovat sileämpiä.
Taskut
Taskuista huomaamattomin ja juhlavin on ns. kahden kantin tasku. Muita mahdollisuuksia ovat läpällinen kansitasku sekä arkipuvuissa takin ulkopintaan ommeltu paikkatasku tai laajeneva paljetasku. Puvuntakin taskuissa ei yleensä kanneta mitään tavaraa, lukuun ottamatta rintataskun taskuliinaa. Siksi jopa suositellaan, ettei valmispuvun tai irtotakin tehtaalla kiinni ommeltuja taskuja avattaisi lainkaan.
Historiaa
Nykymuotoinen puku lyhyine takkeineen ja samasta kankaasta ommeltuine pitkine housuineen yleistyi 1800-luvun lopulla, saketin tavoin ensin vapaa-ajan asuna, sitten arkiasuna. Saketti ja frakki jäivät juhlakäyttöön. Muun muassa Suomen maaseudulla miesten pukujen piti kestää päivittäistä käyttöä, ja ne tehtiin yleensä vahvasta kotikäsityönä kudotusta sarkakankaasta. Puvun housut saatettiin ommella kotona, mutta ainakin takki teetettiin kyläräätälillä. Herrasväen pukujen materiaalina oli aluksi tweed tai muu karkeahko villakangas, mutta vähitellen opittiin kutomaan yhä hienompia ja ohuempia villakankaita, joita tarvittiinkin kun toimistotyöpaikkojen lämmitys parani. Englantilaisten kankaankutojien ja räätäleiden ohella parhaiksi kehittyivät italialaiset, jotka vielä tänäänkin osaavat erityisesti ohuiden kankaiden ja niistä tehtävien miestenpukujen valmistuksen.
Hiihtosauva
thumb|200px|Puiset hiihtosauvat 1950-luvulta thumb|200px|Sauvojen alapäät Hiihtosauvat eli suksisauvat (tunnetaan myös joillakin murrealueilla keppinä tai porkkina) ovat pari kädessä pidettäviä hiihtämisen apuvälineitä, joita käytetään tasapainon hallintaan ja vauhdin antamiseen. Sauvan toisessa päässä on terävä kovametallikärki eli suovero, joka pureutuu jäähän, ja sen yläpuolella sompa eli kerkkä, joka estää sauvaa painumasta syvälle lumeen.
Nikolai Krylenko
thumb|275px|Nikolai Vasiljevitš Krylenko Nikolai Vasiljevitš Krylenko (14. toukokuuta (J: 2. toukokuuta) 1885 Behtejevo – 29. heinäkuuta 1938 Moskova) oli venäläinen vallankumouksellinen bolševikki ja poliitikko. Krylenko oli lyhyen aikaa Venäjän armeijan ylipäällikkö vallankumouksen jälkeen 1917–1918, mutta hänet syrjäytettiin, ja hän työskenteli sittemmin oikeusjärjestelmän johtotehtävissä Neuvostoliitossa. 1930-luvulla hän toimi Venäjän SFNT:n yleisenä syyttäjänä ja oikeusasiankansankomissaarina ja uransa huipulla Neuvostoliiton oikeusasiainkansankomissaarina 20. heinäkuuta 1936 – 15. tammikuuta 1938. Hänet tuomittiin sillä varjolla, että hän oli osallistunut vuoristokiipeilijöiden retkelle ilman syytä, ja teloitettiin Stalinin puhdistuksissa 1938.
Šakinharrastaja
Krylenko oli innokas šakinharrastaja. Hän oli 1930-luvulla alan neuvostoliittolaisen järjestön puheenjohtaja ja šakkilehden 64 päätoimittaja. Hän järjesti vuosien 1925, 1935 ja 1936 šakkiturnaukset. Hänen väitetään keksineen šakinharrastaja Leninin nimiin pannun lauseen: "Shakki on hyvää henkistä harjoitusta", jonka ansiosta šakki levisi Neuvostoliitossa suosituksi kansan harrastukseksi. Hän valjasti šakin koulutusjärjestelmän kulttuurien vallankumouksen välineeksi.
Jakub Brabec
Brabec aloitti liigauransa Viktoria Žižkovin joukkueessa kausina 2008–2011. Hän edusti Sparta Prahaa kaudet 2011–2016 mutta oli lainalla Zbrojovka Brnossa kauden 2012–2013. Kaudella 2013–2014 hän voitti Tšekin liigamestaruuden ja cupin. Kaudella 2015–2016 Sparta eteni Eurooppa-liigassa puolivälieriin ja Brabec pelasi joukkueen 12 ottelusta kymmenen mutta oli varoitustilin täyttymisen vuoksi poissa toisesta puolivälieräottelusta Villarrealia vastaan.
Tampereen nuorisovaltuusto
Tapahtumatiimi
Tapahtumatiimin tehtävänä on ideoida ja järjestää nuorisovaltuuston tapahtumia ja koulutuksia, kuten seminaareja, vaikuttamistapahtumia ja muita hupitapahtumia. Tapahtumatiimi kehittää tapahtumia ja koulutuksia sekä päättää niiden sisällöistä. Tapahtumatiimi vastaa myös nuorisovaltuuston koulutustarjonnasta, kuten oppilas- ja opiskelijakuntien koulutuksista. Lisäksi tapahtumatiimi valmistelee kouluneuvoston kokouksia yhdessä hallituksen kanssa.
Verneri Salovirta
Salovirran vene kaatui myrskyssä 27. kesäkuuta 1936 hänen ollessaan kalastusmatkalla Inarin Muddusjärvellä. Salovirta oli lähtenyt asunnostaan Inarin Haapalasta tarkoituksenaan vierailla Muddusjärven rannalla asuneen tuttavansa puutarhuri Yrjö Aholan luona. Veneen kaaduttua Salovirta ui pitkän matkaa uistinsiima jalkoihin sotkeutuneena mutta uupui noin 100 metrin päässä rannasta ja hukkui. Salovirran ruumis löydettiin 4. heinäkuuta ja hänet haudattiin Inariin.
Saaristolaislääkäri
Ensimmäinen tuotantokausi
Tohtori Johan Steen saapuu Saltölle 12-vuotiaan tyttärensä Wilman kanssa. Perheen äiti, Saltöllä kasvanut Eva Steen on jäänyt lääkäriksi Afrikkaan, vaikka puhetta paluusta Ruotsiin onkin ollut. Evan eläkkeelle jäänyt isä ja Saltön entinen lääkäri Axel Holtman ei ole täysin mielissään vävypoikansa ottaessa lääkäriklinikan haltuunsa. Myös saaren muilla asukkailla on ennakkoluuloja Johania kohtaan, sillä tämän menetelmät poikkeavat saarelaisia vuosikausia hoitaneen Axel Holtmanin vastaavista. Wilmaakin kiusataan aluksi koulussa Afrikassa vietettyjen vuosien takia. Eva Steen ei puheistaan huolimatta palaa Ruotsiin, vaikka hänen perheensä sitä toivoisi.
Siri Dahlquist
Dahlquist suoritti ylioppilastutkinnon Wallinska skolan -koulusta Tukholmassa 1907 ja hänestä tuli yksi Ruotsin ensimmäisiä naisteologeja. 1913 hän suoritti toisena naisena Ruotsissa teologian kandidaatin tutkinnon. Opiskeluaikanaan hän toimi aktiivisesti nuorkirkkoliikkeen parissa.
Dahlquist tunnetaan ennen muuta virsirunoilijana. Hänen virsiään on virsikirjan ohella vapaitten kirkkojen laulukirjoissa ja muissa laulukokoelmissa. Hän julkaisi runojaan sanomalehdissä ja aikakauslehdissä sekä julkaisi kirjoja. Hänen virsissään on usein teemoina ajatukset jotka liittyvät nuorkirkkoliikkeen teologiaan ja julistukseen; Kristuksen pelastava teko, kutsumus, ratkaisu, seuraaminen ja pyhitys, palvelu, evankeliointi ja lähetys.
Ruotsin kirkon virsikirjassa on yksi hänen kirjoittamansa virsi, 417 "Taas uudet kielet vievät sanomaa" sekä hänen kääntämänsä virret 137 "Rakkaudesta maailmaan" (O Christ, Thy love to all the world, George Robson n. 1900, suom. Niilo Rauhala 1994) ja 585 "Kiiruhda! Päivä rientää" (Work, for the night is coming, Annie L. Coghill 1854, suom. Pekka Kivekäs 1998), sekä virsi 743 "Ystävä sä lapsien", joka on virsikirjan lisäysosassa, samassa sanamuodossa kuin Suomen evankelis-luterilaisen kirkon virsikirjassa.
Ken Hensley
Uriah Heep -aika (1970–1980)
Hensleytä lukuun ottamatta Uriah Heepin jäsenet eivät olleet tyytyväisiä yhtyeen musiikkiin, koska pitivät sitä liian kevyenä. Muut halusivat uudeksi laulajaksi Lone Star -yhtyeessä laulaneen John Slomanin. Hänen kanssaan vuonna 1980 tehty Conquest-albumi oli modernimpi, melodinen rocklevy, joka osoitti Hensleyn kyvykkyyden uudistua säveltäjänä. Keski-Eurooppaa lukuun ottamatta albumi menestyi maailmalla paremmin kuin Lawtonin aikaiset levyt.
Tuotteliaana muusikkona Hensley julkaisi 1970–1980-luvuilla Uriah Heep -jäsenyyden ohessa kolme soololevyä: vuonna 1973 Proud Words on a Dusty Shelf -LP:n, 1975 Eager to Please -albumin ja pian Uriah Heepistä erottuaan vuonna 1980 Free Spiritin. Levyistä varsinkin kaksi ensimmäistä olivat onnistuneita, mutta ne eivät olleet suuria myyntimenestyksiä. Tästä voidaan osittain syyttää levy-yhtiö Bronzea, joka ei halunnut markkinoida soolomateriaalia samalla teholla kuin samaan aikaan tehtyjä Uriah Heepin albumeita.
1980–2020
Hensley asui pitkään vaimonsa Monican kanssa Espanjassa, jossa hän teki musiikkia.
Solitary Motions
Solitary Motions on Emmin debyyttialbumi. Se ilmestyi vuonna 2001.
Leonhard Kaupisch
Leonhard Kaupisch (1. syyskuuta 1878 - 26. syyskuuta 1945) oli saksalainen kenraali. Hän toimi yliluutnanttina ensimmäisessä maailmansodassa ja yleni majuriksi. Vuonna 1932 hän yleni kenraaliluutnantiksi. Toisessa maailmansodassa Kaupisch johti saksalaisia Luftwaffen joukkoja Tanskan miehityksessä. Hän jäi eläkkeelle vuonna 1942.
Ultra Mobile Broadband
UMB on tuotenimi 3GPP2-projektille, jossa oli tarkoitus kehittää CDMA2000 matkapuhelinstandardi vastaamaan seuraavan sukupolven vaatimuksia. Järjestelmän oli tarkoitus käyttää OFDMA-teknologiaa, sekä kehittyneitä antennitekniikoita saavuttaakseen enimmillään 280 Mbit/s -datasiirtonopeuden. UMB projektin tarkoitus oli tehostaa huomattavasti matkapuhelinjärjestelmän kapasiteettia parantamalla esimerkiksi radiotaajuutta. Projektin tarkoitus oli pienemmillä kuluilla parantaa nykyisiä palveluita, sekä saada lisää sisältöä matkapuhelinverkkoihin. Teknologia olisi tarjonnut tarjoaa käyttäjille IP-pohjaiset palvelut täysin mobiilissa ympäristössä. UMB-standardisointia odotettiin valmiiksi vuoden 2007 puolivälissä, ja tekniikan odotettiin saavan lopullisen kaupallisen muotonsa vuoden 2009 puolivälissä.
Kappeli
Suurissa kirkoissa on perinteisesti ollut sivukappeli, tai useita kappeleita, joissa on voitu pitää rukoushetkiä tai muita pyhiä toimituksia. Samankaltaisia pieniä hiljentymis- tai toimituskappeleita on myös nykyaikaisten kirkkorakennusten yhteydessä. Saman tyylin mukaisia kappeleita on rakennettu myös leirikeskuksiin, kauppakeskuksiin sekä matkailukohteisiin.
Suomessa Hietaniemen krematoriolla Helsingissä on hautajaisten järjestämiseen soveltuva tunnustukseton kappeli.
Teppo Laurinolli
Keminmaalla ja Rääkkylässä
Synnyin­kuntaansa Kemin­maalle Teppo Laurinolli suunnitteli Lippo­mies-patsaan, joka paljastettiin vuonna 1988. Patsas sijaitsee Taivalkosken vesi­voima­laitoksen läheisyydessä Kemijoen itä­rannalla.
Erkki Polojärvi
Espanjan sisällissota
Muurarina Rovaniemellä työskennellyt Polojärvi oli mukana laittoman SKP:n toiminnassa. Toukokuussa 1937 Polojärvi lähti kahden muun rovaniemeläisen kanssa vapaaehtoisena Espanjan sisällissotaan, jossa hän taisteli kansainvälisten prikaatien Mackenzie-Papineau-pataljoonassa. Polojärvi palasi Suomeen marraskuussa 1938 Aaro Amnellin kanssa.
Vilhelm Moberg
Maastamuuttajien ensimmäinen osa, sarjan nimiteos (Utvandrarna, 1949), kertoo Karl Oskar Nilsonin perheen muutosta Ljuderin pitäjästä Smålannista Pohjois-Amerikkaan vuoden 1848 nälkävuoden jälkimaininkien ajamana. Toinen osa Uuteen maahan (Invandrarna, 1952) saattaa matkalaiset kohteeseensa Ki-Chi-Saga-järven (nykyinen Chisago Lake) rannalle Minnesotaan samana vuonna. Kolmas osa Raivaajat (Nybyggarna, 1956) kertoo perheen vaiheista ensimmäisinä Pohjois-Amerikan vuosina. Neljäs osa, Viimeinen kirje Ruotsiin (Sista brevet till Sverige, 1959) yltää Yhdysvaltojen sisällissodan (1861–1865) ja Minnesotaan voimakkaasti vaikuttanen Sioux-intiaanien verisen kapinan (Dakota-sota, 1862) yli aina vuoteen 1890, jolloin kirjan nimihenkilön naapuri, vielä ruotsia taitava vanha isäntä, kirjoittaa Ruotsiin viimeisen kirjeen kertoakseen Karl Oskarin nukkuneen tästä elämästä. Ruotsiksi neliosaisena ilmestyneen sarjan kolme ensimmäistä osaa jaettiin suomenkielisinä käännöksinä osiin 1 ja 2, jolloin kirjasarjasta tuli seitsenniteinen.
Olympiakisojen taidekilpailut
Taidekilpailuista luovuttiin lopullisesti vuonna 1954. Kokouksessaan Ateenassa KOK:n jäsenet äänestivät tuolloin sen puolesta, että vastaisuudessa taidekilpailut korvataan olympiakisojen yhteydessä järjestettävillä taidenäyttelyillä. Niin oli toimittu jo Helsingissä 1952.
Huomattavia menestyjiä
Vaikka useat taidekilpailujen mitalistit ovat saavuttaneet ainakin kansallista kuuluisuutta, vain harvoja heistä voi pitää kansainvälisesti tunnettuina. Esimerkiksi vuonna 1924 juryn jäsenet Selma Lagerlöf ja Igor Stravinsky olivat kuuluisampia kuin osallistujat.
Suomalaisten mitalit
Suomi sai olympiakisojen taidelajeissa yhteensä viisi mitalia:
Teemu Selänne
Teemu Ilmari Selänne (s. 3. heinäkuuta 1970 Helsinki ) on suomalainen jääkiekkoilija, Stanley Cup -voittaja sekä olympia- ja MM-mitalisti. Hän pelasi mittavan uran Pohjois-Amerikan NHL-liigassa, ja häntä pidetään yhtenä kaikkien aikojen parhaista jääkiekkoilijoista.
NHL-uran alku Winnipegissä (1992–1996)
Joukkueensa tähdeksi Winnipegissä noussut Selänne esiintyi vuoden 1993 kesällä suomalaisissa lehdissä lähes päivittäin, osallistui ralliautoiluun salanimellä Teukka Salama ja pyöritti myös jääkiekkokoulua junioreille. Kauden 1993–1994 alussa hän sai hyökkäysketjuunsa rinnalleen Keith Tkachukin ja Aleksei Žamnovin, mutta kausi keskeytyi Selänteen osalta tammikuussa 1994, kun hänen akillesjänteensä katkesi lähes kokonaan. Selänteen toipuminen kesti puoli vuotta, mutta loukkaantumisesta huolimatta hänestä tuli joka tapauksessa NHL:n historian toiseksi nopeiten 100 maalia urallaan tehnyt pelaaja, sillä ainoastaan Mike Bossy oli aikanaan saavuttanut 100 runkosarjamaalin rajan nopeammin. Ennen loukkaantumistaan Selänne ehti pelata 51 ottelua tehopistein 25+29=54. Sittemmin Selänne on käyttänyt kevlar-valmisteisia hihoja ja sukkia pelivarusteidensa alla samantapaisten loukkaantumisten välttämiseksi, ja hän on maininnut usein että kevlar-sukat voitaisiin ottaa pakolliseksi pelivarusteeksi jokaiselle jääkiekkoilijalle.
Vuoden 1994 syksyllä Selänne palasi NHL:stä takaisin Helsingin Jokereihin nuoruusvuosiensa idolin, Jari Kurrin, kanssa NHL:n työsulun ajaksi. Jokereissa pelannut Selänne teki tehopisteet 7+12=19 ja oli mukana voittamassa myös Euroopan seurajoukkueiden mestaruutta ennen paluutaan Winnipegiin työsulun päätyttyä. NHL:ssä Selänne päätti kautensa tehopistein 22+26=48.
Jämijärvi
Kunnallishallinto
Vuodesta 1995 kunnanjohtajana ollut Esa Ala-Karvia kuoli äkillisesti 14. heinäkuuta 2015. 5. lokakuuta 2015 kunnanjohtajaksi valittiin Kirsi Virtanen. Virtasen siirryttyä Sodankylän kunnanjohtajaksi hänen tilalleen valittiin 5. elokuuta 2019 Markus Ojakoski. Ojakoski irtisanotui tehtävästään 24. marraskuuta 2022. Ojakosken lähdön jälkeen Jämijärven vt. kunnanjohtajaksi valittiin Aku Autio.
Vuosien 2015 ja 2016 konsernitilinpäätösten perusteella Jämijärvi täytti kuntalain mukaiset kriisikuntakriteerit. Vuoden 2016 tilinpäätös oli liki 800 000 euroa tappiollinen. Kunnanjohtajan mukaan alijäämä johtui pääasiassa odotettua suuremmista sosiaali- ja terveydenhuoltomenoista ja verotulojen romahtamisesta. Sote-uudistuksesta odotettiin pelastusta.
Syksyllä 2021 Jämijärven talouden arvioitiin olevan pitkällä aikavälillä tasapainossa.
Liikenne
Kunnan pohjoisosan halki kulkee valtatie 23, mutta kunnalle tärkeämpi on kirkonkylän kautta menevä Kankaanpään ja Ikaalisten välinen seututie 261. Jämijärven kirkonkylästä on matkaa Kankaanpäähän 20 kilometriä, Poriin 75 kilometriä, Parkanoon 32 kilometriä, Ikaalisiin 22 kilometriä ja Tampereelle 70 kilometriä. Jämijärven eteläosassa kulkee historiallinen Hämeen ja Pohjanmaan välinen Kyrönkankaantie Hämeenkangasta pitkin.
Urheilu
Jämin Jänteen tunnetuin hiihtäjä on maajoukkuehiihtäjä Ristomatti Hakola. Jämin Jänne on järjestänyt useita Suomen Cupin osakilpailuja ja SM-hiihtoja Jämillä.
Jämi
Satakunnan Lapiksikin kutsuttu Jämi on luontoalue täynnä harjuja, suppia ja kirkasvetisiä lähteitä. Tunnetuimmat lähteet ovat Uhrilähde ja Kylmämyllynlähde.
Teemu Selänne
Pelivuodet San Josessa ja välivuosi Coloradossa (2001–2005)
Alkukeväällä 2004 Selänne pelasi peräti 19 ottelua ilman maalia, mikä on hänen uransa pisin aikaväli, jolloin hän ei onnistunut maalinteossa. Colorado pääsi ajoittaisista vaikeuksistaan huolimatta pudotuspeleihin, jossa sen taival katkesi kuitenkin toisella kierroksella Selänteen entistä seuraa San Jose Sharksia vastaan otteluvoitoin 4–2. Pudotuspelien aikana Coloradon ongelmana oli pitkälti maalinteko, ja esimerkiksi Selänne ei onnistunut kertaakaan maalinteossa pudotuspelien aikana ja hän antoi10 ottelussa vain kolme maalisyöttöä.
Jämijärvi
Taajamat
Vuoden 2017 lopussa Jämijärvellä oli 1 867 asukasta, joista 646 asui taajamassa, 1 193 haja-asutusalueilla ja 28:n asuinpaikat eivät olleet tiedossa. Jämijärven taajama-aste on 35,1 %. Kunnassa on vain yksi taajama, Jämijärven kirkonkylä.
Teemu Selänne
Paluu Anaheimiin ja Stanley Cupin voittaminen (2005–2014)
Vuoden 2013 elokuussa Selänne kertoi jatkavansa NHL-uraansa, ja hän solmi Anaheimin kanssa yksivuotisen jatkosopimuksen kaudeksi 2013–2014. Hän vahvisti ennen kauden alkua, että tuleva kausi olisi hänen uransa viimeinen. Anaheimin päävalmentaja Bruce Boudreau kertoi ennen kauden alkua, ettei hän aio vaatia 43-vuotiaalta Selänteeltä enää täyttä 82 ottelun runkosarjaa, koska edellinen työsulun lyhentämä ja ottelutahdiltaan tiivis kausi oli ollut Selänteelle ajoittain vaikea ja kuluttava.
Marraskuussa 2013 Kalifornian Laguna Beachille avattiin suurelle yleisölle Selänteen ja Kevin Prattin omistama pihviravintola Selanne Steak Tavern, joka pääsi keväällä 2023 Michelinin ravintolaoppaaseen.
Maajoukkueura
Torinon vuoden 2006 talviolympialaisissa Selänne pelasi jälleen samassa ketjussa Lehtisen ja Koivun kanssa. Suomi pelasi turnauksessa loistavasti, ja voitti kaikki ottelut yhtä lukuun ottamatta: loppuottelussa Suomi taipui Ruotsille tiukan ottelun päätteeksi. Selänne oli turnauksen paras pistemies ja hän jakoi kisojen maalitilaston voiton Olli Jokisen kanssa. Hänet palkittiin myös olympialaisten parhaana hyökkääjänä ja valittiin tähdistökentälliseen. Myöhemmin Selänne on todennut Torinon olympialaisiin osallistuneen Suomen joukkueen olleen paras, jossa hän on koskaan pelannut.
Yksityiselämä
Selänne toimi aiemmin Mestis-joukkue Salamoiden osaomistajana, mutta hän on myynyt omistuksensa joukkueesta. Selänteen TS Holding -yhtiö on muun muassa vähemmistöosakkaana kiinteistösijoitusyhtiö Ultivistassa.
Johan Ludvig Runeberg
Lyyrinen ja eeppinen runoilija
Hirvenhiihtäjät (Elgskyttarne, 1832) on yhdeksän laulua käsittävä heksametrirunoelma, joka kuvaa kansanelämää. Sen aiheena on hirvenajo, johon kietoutuu myös kosiotarina. Itse tapahtumilla ei kuitenkaan ole itsenäistä merkitystä. Ne muodostavat kuvauksen kehykset. Kukin henkilöistä edustaa jotakin yleistä ideaa, joka esitetään epiteettinä (”toimekas Anna” ja ”mielevä Pekka”).
Tyyli
Runebergin varhaisista, kouluvuosina, tehtyjen runojen esikuvana ovat 1700-luvulla toimineet Anna Maria Lenngren, Carl Michael Bellman, Michael Choraeus ja Frans Mikael Franzén. Yliopistoaikana hän tutustui modernimpiin ruotsalaisiin runoilijoihin ja eurooppalaisiin kirjailijoihin. Häneen vaikuttivat suuresti Johann Gottfried von Herder ja Henrik Gabriel Porthan. Antiikin runoilijoista Runberg oli perehtynyt Homerokseen.
Pasi Pekkola
Pekkolan kolmas romaani Huomenna kevät palaa (2018) kertoo Suomen vuoden 1918 tapahtumista lapsen näkökulmasta. Hänen neljäs romaaninsa Kaikki isäni naiset ilmestyi elokuussa 2020. Romaani on perhetarina, joka pureutuu miesten ja naisten roolien muutoksiin sekä tasa-arvokeskusteluun
Pekkola on 194 cm pitkä ja hän oli pelipaikaltaan pieni laitahyökkääjä. Hän edusti urallaan Korisliigassa Namika Lahtea, Team Componentaa ja Porvoon Tarmoa. Hän voitti Namika Lahdessa SM-kultaa kausilla 1999–2000 ja 2008–2009 sekä SM-pronssia kaudella 2000–2001.
Iso-Valkea (Jämsä)
Maantietoa
Järven pinta-ala on 4,9 hehtaaria ja se on 300 metriä pitkä ja 250 metriä leveä. Järvellä ei ole kartan mukaan saaria. Sen rantaviivan pituus on 900 metriä ja sen rannat ovat metsämaata. Sen rannoille on rakennettu kolme vapaa-ajan asuntoa, joille tulee tiet Hallilta valtatielle 9 menevältä kylätieltä.
Ellen Burstyn
Ellen Burstyn (oik. Edna Rae Gillooly s. 7. joulukuuta 1932 Detroit, Michigan Yhdysvallat) on yhdysvaltalainen Oscar-palkittu näyttelijä.
Lyndon LaRouche
LaRouche sai joulukuussa 1988 viidentoista vuoden vankeustuomion postipetoksesta (mail fraud). Hänet armahdettiin vuonna 1994 ja hän jatkoi uraansa sen jälkeen. Hän oli naimisissa saksalaisen Helga Zepp-LaRouchen kanssa vuodesta 1977.
Bulgarian ruhtinaskunta
Historia
pienois|vasen|Aleksanteri I:n palatsi, missä vallankumoukselliset pitivät häntä pankkivankina. Vuonna 1885 Itä-Rumelia liitettiin Bulgariaan verettömän vallankumouksen tuloksena. Osmanien valtakunta hyväksyi liittämisen Tophanen sopimuksella. Serbian kuningaskunta puolestaan ei hyväksynyt Itä-Rumelian liittämistä Bulgariaan, vaan julisti sodan Bulgarialle marraskuussa vuonna 1885. Sota päättyi Slivnitsan taistelun jälkeen Bulgarian voittoon. Suurvallat päättivät, että Itä-Rumeliaa ei yhdistetä Bulgarian ruhtinaskuntaan. Sen sijaan Aleksanteri I:stä tehtiin Itä-Rumelian kenraalikuvernööri.
Keskinen (Jämsä, Halli)
Maantietoa
Lammen pinta-ala on 1,5 hehtaaria ja se on 150 metriä pitkä ja 100 metriä leveä. Lampi sijaitsee Taipaleenmäen ja pohjoisten mäkien välisessä painaumassa yhdessä kahden muun lammen kanssa. Sillä ei ole kartan mukaan saaria. Sen rantaviivan pituus on 500 metriä ja sen rannat ovat soistunutta metsämaata. Kartan mukaan lammella ei ole asutusta, mutta ilmavalokuvassa rannoilta pilkistää esille neljä laituria. Lammen ohittaa Hallilta valtatielle 9 johtava kylätie.
Kenechi Udeze
pienoiskuva|Kenechi Udeze vuonna 2021. Kenechi Nduka Udeze (s. 5. maaliskuuta 1983 Los Angeles, Kalifornia) on yhdysvaltalainen amerikkalaisen jalkapallon pelaaja. Hän oli ulompana puolustuksen linjamiehenä NFL-seura Minnesota Vikingsissä vuosina 2004–2008. Yliopistotasolla hän pelasi Etelä-Kaliforniassa.
Helmikuussa 2008 Udezella todettiin akuutti lymfoblastinen leukemia. Hänelle tehtiin luuydinsiirto. Hän on joutunut lopettamaan uransa hoitojen sivuvaikutusten takia.
Aira Kemiläinen
Elämä ja ura
Kemiläinen valmistui filosofian kandidaatiksi Helsingin yliopistosta vuonna 1943 ja kouluttautui sen jälkeen tutkijaksi. Talvi- ja jatkosodan aikana hän toimi Lotta Svärd -järjestössä. Hän kouluttautui myös historianopettajaksi ja toimi Helsingissä Käpylän yhteiskoulun historianopettajana vuosina 1945–1950 sekä Töölön yhteislyseon vanhempana lehtorina vuosina 1957–1962. Kemiläinen teki väitöskirjatutkimustaan 1950-luvun alussa apurahan turvin Saksassa ja väitteli vuonna 1956 Helsingissä tohtoriksi aiheenaan saksalaisten ajattelijoiden tulkinnat saksalaisuudesta. Hän oli ensimmäinen yleisestä historiasta väitellyt suomenkielinen nainen.
Kalmarin lentoasema
Kalmarin lentoasema sijaitsee Kaakkois-Ruotsissa, noin 5 kilometriä Kalmarin keskustasta länteen. Lentoasemaa ylläpitää Kalmarin kunta. Vuonna 2006 Kalmarin lentoaseman kautta kulki yhteensä 156 967 matkustajaa.
Nailonia syövä bakteeri
Nailonia syövä bakteeri ja evoluutio
Nailon on synteettinen muovi, jonka valmistus alkoi 1935. Tämä loi uuden elinympäristön, jossa ei ollut kilpailua. Nailonia syövät bakteerit muodostuivat mutaation perusteella. Ne löysi geneetikko Susumu Ohno. Hänen mukaansa nailonaasientsyymin mutaatio koitui kombinaatiosta geenin monistumisesta ja DNAn lukukehyksen muuttumisesta (en: Frame shift). Nailonia syövät bakteerit ovat hyvä esimerkki evoluutiosta, jossa laji saavuttaa kilpailuedun mutaatioiden ansiosta ja luonnonvalinta suosii näitä ominaisuuksia.
Grundig
thumb|Grundigin logo ja iskulause. thumb|Grundig TK42 nauhuri. thumb|250px|Grundig Satellit 2100. Grundigin valmistama [[maailmanradio.]]
Alec Bedser
pienoiskuva|Alec Bedser vuonna 1951. Alec Victor Bedser (4. heinäkuuta 1918 – 4. huhtikuuta 2010) oli englantilainen kriketinpelaaja. Hänen identtinen kaksosveljensä oli kriketinpelaaja Eric Bedser.
La Bayadère
Bajadeerista on tehty sen esityshistorian aikana useita versioita. Balettia ovat muokanneet muun muassa Marius Petipa (1900), Aleksander Gorski ja Vasili Tihomirov (1904), Agrippina Vaganova (1932), Vakhtang Tšabukiani ja Vladimir Ponomarjov (1941), Rudolf Nurejev (kohtaus Varjojen valtakunta) (1963), Natalia Makarova (kohtaus Varjojen valtakunta) (1974), Natalia Makarova (1980), Rudolf Nurejev (1992) ja Sergei Viharev (2001), joista viimeinen oli rekonstruktio Petipan baletista vuodelta 1900. Nykyään Bajadeerista esitetään lähinnä Tšabukianin ja Ponomarevin venäläistä versiota vuodelta 1941 tai Natalia Makarovan American Ballet Theatrelle tekemää versiota vuodelta 1980.
Juoni
Nikiyan kuoleman jälkeen Solor näkee rakastetustaan näyn Varjojen valtakunnassa, ja uuden näyn hääseremonian aikana. Jumalat, jotka ovat suuttuneet tanssijattaren murhasta, rankaisevat hääväkeä tuhoamalla temppelin. Kaikki temppelissä olevat henkilöt kuolevat, ja baletin viimeisessä kohtauksessa Nikiyan ja Solorin henget ovat ikuisen rakkauden jälleen yhdistämiä.
Koukkujärvi (Jämsä, Halli)
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Eväjärven valuma-alueeseen (35.723) se kuuluu. Järven vedenpinnan korkeus on 143,2 metriä mpy. Siihen on johdettu neljä lyhyttä metsäojaa, joista lounaasta laskevat ojat tuovat ojitetun Ahvensuon ja Ahvenjärven vesiä. Järven laskuoja lähtee sen koillispäästä ja se laskee Lumpusen kautta Eväjärveen.
Novi Sadin kaupungintalo
Keskiaikaishenkistä arkkitehtonista historismia edustavaa kaupungintaloa pidetään yhtenä Novi Sadin kauneimpana rakennuksena, jossa nykyisin toimii sekä kaupunginjohtajan virasto että kaupungin toimeenpaneva elin ja muita asiaankuuluvia julkisen palvelun osastoja. Kaupungintalo sijaitsee Vapauden aukiolla 1. Vuodesta 1895 lähtien rakennus on ollut pormestarin toimisto, joka tunnetaan raatihuoneen eli tai "Gradska Kuћa"  nimellä.
Kaupungintalon varsinaista rakentamisen alkua odotettiin vuoteen 1893, kunnes tarvittavat varat kerättiin. Nykyinen kaupungintalo rakennettiin vuosina, jolloin pormestarina oli tunnettu asianajaja Stevan Popović - Pecia. Tämän monikerroksisen rakennuksen suunnittelussa on käytössä kaikki silloisen Keski-Euroopan arkkitehtuurin tyylilait. Tästä syystä siinä on samankaltaisuutta 1800-luvun jälkipuoliskolla rakennettujen Itävalta-Unkarin kuningaskunnan kaupunkien hallintorakennusten mm. Grazin raatihuoneen kanssa. Molnárin eklektisellä lähestymistavalla ratkaistussa etujulkisivussa on ulkoneva risaliitti vahvoilla pylväillä ja arkadi pohjakerroksessa. Palatsin kaikissa neljässä kulmassa on kupolit ja risaliitin yläpuolella on tasainen mansardikatto. Rakennusta hallitsee korkea torni parvekkeineen, johon palomiehet asettivat vuonna 1907 kansan keskuudessa "Matilda"-nimellä tunnetun kellon, joka ilmoitti tulipaloista kaupungissa. Myöhemmin kello sulatettiin.
Suppiloköynnökset
Luokittelu
Suppiloköynnöslajeja tunnetaan yhdeksän.
Pohjanmaan Vasemmisto
Vasemmistoliitolla on viimeksi ollut kansanedustaja Vaasan vaalipiiristä vaalikaudella 1995–1999. Pohjanmaan Vasemmisto on edustettuna Keski-Pohjanmaan-, Etelä-Pohjanmaan- ja Pohjanmaan liittojen maakuntavaltuustoissa. Vasemmistoliitolla on 32 valtuutettua Vaasan vaalipiirin kunnissa.
Voima (lehti)
Levikki ja jakelu
Voiman painosmäärä on 60 000 kappaletta (2022). Lehteä lukee TNS Kantarin tekemän kyselyn (11/2019) mukaan säännöllisesti tai silloin tällöin yli 180 000 henkeä.
Voima on telineistä jaettava ilmaisjakelulehti. Jakelupisteitä on yli 700 ympäri Suomea. Voiman painoksesta noin puolet jaetaan pääkaupunkiseudulla. Seuraavaksi aktiivisimmat jakelupaikat ovat Tampereella ja Turussa. Loput painoksesta jaetaan ympäri maata. Jakelupisteinä toimivat muun muassa kirjakaupat, kirjastot, oppilaitokset, elokuvateatterit, kahvilat, Matkahuollon toimipisteet ja Helsingin metroasemat. Lisäksi lehden vuositilauksen ja irtonumeroita voi tilata kotiin.
Äänituotanto
Voima julkaisee podcasteja ja ääniohjelmia. Voima aloitti lehden artikkelien ääniversioiden tekemisen vuonna 2022.
Palkinnot ja avustukset
Voima saa vuosittain valtionavustusta nykyään Taiken myöntämän kulttuuri- ja mielipidelehtien tuen piiristä. Vuodelle 2018 Voimalle ja sen verkkolehdelle myönnettiin avustusta yhteensä 58 000 euroa.
Slavoj Žižek
Elämä ja ura
Žižek tunnetaan töistään, joissa hän erittelee kulttuuria Jacques Lacanin tekstien hengessä. Žižekin ajattelun keskeisiä lähtökohtia ovat lacanilaisen psykoanalyysin ja ideologiakritiikin lisäksi G. W. F. Hegelin ja Karl Marxin filosofiset näkemykset. Lacanilaisen psykoanalyysin tulkinnan lisäksi hän kirjoittaa esimerkiksi fundamentalismista, globalisaatiosta, ihmisoikeuksista ja postmodernismista. Žižekin kirjoitustyyli on räiskyvä. Hän käyttää paljon kärjistyksiä ja havainnollistaa teorioita esimerkeillä populaarikulttuurista, kuten David Lynchin ja Alfred Hitchcockin elokuvista.
Pallene (demos)
Pallene sijaitsi lähellä Gargettoksen ja Hagnuksen demoksia, Ateenasta Marathoniin johtaneen tien varrella. Näin se on sijainnut Ateenan koillispuolella Hymettos-vuoren (nyk. Ymittós) pohjoispään ja Pentelikon-vuoren (nyk. Pentéli) välisellä alueella lähempänä ensin mainittua, suunnilleen nykyisten Agía Paraskevín Stavróksen sekä Gérakaksen alueella. Hieman idempänä sijaitsee demoksesta nimensä ottanut nykyinen Pallínin kaupunki.
Pallene esiintyy usein antiikin lähteissä ja piirtokirjoituksissa. Strategisen sijaintinsa vuoksi demoksen alue oli usein taistelupaikkana. Tämä esiintyy jo myyteissä, jossa Eurystheus taisteli paikalla herakleideja ja Theseus pallantideja vastaan. Historiallisesti Peisistratos voitti paikalla Alkmeonidit. Pallene oli riidoissa Hagnuksen kanssa, minkä seurauksena nämä kaksi demosta olivat kieltäneet avioliitot toistensa välillä.
Jerobeam (täsmennyssivu)
Etunimi Jerobeam voi viitata seuraaviin henkilöihin:
Aaliyah
Aaliyah (oik. Aaliyah Dana Haughton; ) oli yhdysvaltalainen laulaja, tanssija ja näyttelijä. Hän kuoli 22-vuotiaana lento-onnettomuudessa Bahamalla musiikki­videon kuvauksiin liittyvällä matkalla.
Varhainen elämä
Aaliyah alkoi esiintyä jo nuorena ja kilpaili muun muassa 11-vuotiaana kyky­ohjelma Star Searchissa sisään 1989. Hän esiintyi samana vuonna myös Las Vegasissa setänsä Barry Hankersonin entisen vaimon Gladys Knightin kanssa.
Ura
Aaliyah’n oli tarkoitus esiintyä elo­kuvassa Honey, mutta hän kuoli juuri ennen kuvausten alkamista paluu­lennolla ”Rock the Boat” -musiikki­videon kuvausten jälkeen.
Kuolema
Aaliyah sai surmansa 25. elokuuta 2001 lento-onnettomuudessa Abacon saarella Bahamalla ollessaan paluu­matkalla musiikkivideonsa kuvauksista. Cessna 402 -tyyppisessä pien­lento­koneessa oli kaikkiaan yhdeksän henkilöä, jotka kaikki kuolivat heti nousun jälkeen tapahtuneessa maahan­syöksyssä. Lento­koneessa oli runsas yli­kuormitus (320 kg) eikä sitä ollut huollettu määräysten mukaisesti. Lisäksi mies­pilotin verestä löytyi alkoholi- ja kokaiinijäämiä eikä hänen lento­lupansa ollut kunnossa. Kuoleman­syyn­tutkimuksen mukaan Aaliyah oli saanut pahoja palo­vammoja ja kovan iskun päähänsä. Lisäksi hän kärsi pahasta šokista ja hänellä oli heikko sydän. On luultavaa, ettei Aaliyah olisi toipunut saamistaan vammoista, vaikka olisikin jäänyt henkiin. Aaliyah’n hautajaiset pidettiin 31. elokuuta 2001.
Vilhelm III (Alankomaat)
Vilhelm oli naimisissa kahdesti, ensin serkkunsa Sophie von Württembergin kanssa (1839–1877). Tästä liitosta syntyi kolme poikaa, Vilhelm, Morits ja Aleksanteri. Toisesta liitosta 1879 Emma av Waldeck-Pymontin kanssa syntyi tytär Vilhelmiina, josta tuli seuraava kuningatar.
Vilhelm III kuoli munuaissairauteen vuonna 1890. Hänen tyttärestä Vilhelmiinasta tuli kuningatar, koska Vilhelmin pojat olivat kuolleet ennen isäänsä.
Miinalautta Pyhäranta
Palvelus
Muut Pansio-luokan miinalautat ovat Pansio ja Porkkala.
Tsutomu Miyazaki
Miyazaki vainosi uhriensa perheitä. Hän jäi kiinni vuonna 1989, ja oikeudenkäynti alkoi vuonna 1990. Hänelle langetettu kuolemantuomio pysyi kaikissa oikeusasteissa.
Paha paikka
Paha paikka on Gillian Flynnin kirjoittama romaani, joka julkaistiin vuonna 2009. Suomeksi teos ilmestyi Maria Lyytisen kääntämänä vuonna 2014. Romaaniin perustuva elokuva Dark Places sai ensi-iltansa vuonna 2015.
Tuuli Kousa
Ura
Kousa on valittu Helsingin kaupunginvaltuustoon kolmesti: 724 äänellä vuonna 2008, 1 435 äänellä vuonna 2012 ja 1 610 äänellä vuonna 2017. Hän edustaa Vihreää liittoa. Kousa toimi kaupunginvaltuuston puheenjohtajana 2017–2019. Hän jätti politiikan puheenjohtajakautensa jälkeen vuoden 2019 alussa.
Andhadhun
Vastaanotto
Box Office India julisti Andhadhunin ”hitiksi”.
Lauri Oinonen
Oinonen vastustaa sukupuolineutraaleja avioliittoja. Yhteiskunnan peruspylväitä ovat hänen mukaansa yleinen asevelvollisuus ja koulujen uskonnonopetus, joita ei saa murentaa. Oinosen mukaan Suomen harjoittamalla kehitysyhteistyöllä on saatu monia hyviä asioita aikaiseksi ja Suomen tulee lisätä vähiten kehittyneille ja Afrikan maille menevän avun osuutta.
Salmijärvi (Jämsä, Halli)
Salmijärvi on Keski-Suomessa Jämsän Hallissa  sijaitseva lampi.
Maantietoa
Lammen pinta-ala on 3,0 hehtaaria ja se on 450 metriä pitkä ja 100 metriä leveä. Se sijaitsee Hallin lounaispuolella Eväjärven länsipuolella metsäalueella. Lammella ei ole kartan mukaan saaria. Sen rantaviivan pituus on 950 metriä ja sen rannat ovat metsämaata tai pohjoisessa suota. Sen etelärannalla sijaitsee kaksi vapaa-ajan asuntoa. Niille tule tie Hallin lentoaseman suunnalta.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Eväjärven valuma-alueeseen (35.723) se kuuluu. Lammen vedenpinnan korkeus on 143,8 metriä mpy. Järven etelärantaan laskee puro, johon on johdettu suon kuivatusojia. Järven laskuoja yhtyy Halijärven laskuojaan ja jatkaa siitä Saarijärveen. Sen laskuoja Vehko-oja laskee Eväjärveen, jonka kautta vesireitti kulkee Koljonselkään.
Historiaa
Vuoden 1965 peruskartassa järven kaakkoispuolella sijaitsi maatila, jonka pellot on nykyään metsitetty. Vielä 1980-luvulla pellot ulottuivat etelärantaan asti, mutta rantapeltojen kohdalle rakennettiin silloin vapaa-ajan asunnot.
Yhdysvaltain lähetystöpommi-iskut Itä-Afrikassa 1998
Autopommit räjähtivät molemmissa maissa kello 10.45 paikallista aikaa. Nairobissa, missä lähetystö on keskikaupungilla, kuoli noin 200 ja haavoittui 4 000, Tansaniassa tuhot olivat vähäisemmät. Useimmat kuolleet ja haavoittuneet olivat afrikkalaisia siviileitä.
Look at Yourself
Kansikuva
Erikoisuutena alkuperäisen LP:n kannessa oli peilinä toimiva heijastava folio. Folio ei heijasta kuitenkaan tarkasti, vaan siitä näkee itsestään vääristyneen kuvan. Levyn takakannessa on saman teeman mukaisesti vääristyneet kuvat yhtyeen jäsenistä. Saksan ja Yhdysvaltain versioiden kannet olivat erilaisia kuin muualla maailmalla julkaistun version kannet, mutta kannen perusidea pysyi silti samana.
Singlet
Myös kappale ”July Morning” julkaistiin singlenä Venezuelassa ja Japanissa. Myös ”I Wanna Be Free” julkaistiin singlenä Yhdysvalloissa.
Graham Rix
Valmennusura
Marraskuussa 2005 Rix nimitettiin skottiseura Heart of Midlothianin päävalmentajaksi. Rix hoiti liettuanvenäläisen liikemiehen Vladimir Romanovin omistamassa seurassa vain valmennustehtäviä, sillä pelaajamarkkinoiden hoitaminen oli director of footballin harteilla. Helmikuussa 2006 Rix kertoi olevansa pettynyt siihen, että omistaja Vladimir Romanov ja puheenjohtaja Roman Romanov sekaantuivat hänen työhönsä. Rix sai potkut maaliskuussa.
Evo Morales
Tausta ja valtaantulo
1990-luvun talousuudistusten myötä myös kaivostyöläiset alkoivat viljellä kokaa maanviljelijöiden lisäksi. Presidentti Hugo Banzer Suárezin hallitus aloitti USA:n tukeman kampanjan tuhota kokapensaan viljely maasta. Morales perusti cocalerojen liikkeen, joka tuki kokanviljelijöitä. Cocalerosien johtajana Morales valittiin 1997 Chaparen ja Carrasco de Cochabamban provinssien edustajana senaattiin, jolloin hän sai jopa 70 % äänistä piiristään. Tammikuussa 2002 Morales erotettiin kongressista Sacabassa tapahtuneiden levottomuuksien vuoksi, joissa neljä kokanviljelijää, kolme sotilasta ja poliisi saivat surmansa.
Emiliano Moretti
Emiliano Moretti (s. 11. kesäkuuta 1981 Roomassa, Italiassa) on italialainen jalkapalloilija, joka edustaa Italian Serie A:ssa pelaavaa Genoaa. Hän on pelipaikaltaan puolustaja.